21 Januarie is die 21ste dag van die jaar in die Gregoriaanse kalender. Daar volg nog 344 dae in die res van die jaar (345 in skrikkeljare). 304 – Dertienjarige Sint Agnes, die beskermheilige van jong meisies, word tereggestel vir die weiering van ’n huweliksaanbod. 1224 – Pous Honorius III verklaar William, ab van Roschild in Denemarke heilig. 1276 – Pous Innocentius V volg Pous Gregorius X op. 1506 – Pous Julius II stig die Switserse Wag. 1793 – Franse Rewolusie: Nadat hy deur die nasionale Konvensie aan verraad skuldig bevind is word Koning Lodewyk XVI per guillotine voor ’n toejuigende skare tereggestel. 1954 – Die eerste kernkrag aangedrewe duikboot, die USS Nautilus, word te water gelaat in Amerika. 1960 – Die Coalbrook-ramp: 435 mense sterf in die steenkoolmyn by Sasolburg. 1969 – Suid-Afrika teken ’n verdrag met Portugal, wat namens Angola optree, oor die eerste fase ontwikkeling van die waterhulpbronne van Kuneneriviervallei. 1976 – Die Concorde begin kommersiële vlugte na Londen, Parys, Bahrein, en Rio de Janeiro.